钦定古今图书集成/明伦汇编/闺媛典/第265卷 > 陈汝皋妻裴氏
## 钦定古今图书集成/明伦汇编/闺媛典/第265卷 > 陈汝皋妻裴氏

按《清流县志》：裴氏，郡庠生陈汝皋妻。年十八于归，夫
弱冠学于莆，病亡。氏年二十，子士炳未及周，氏闻讣
死而复苏者三。及榇至，触地绝饮食数日。母慰之曰：
“盍念孤子，为存祀计。”始强啜粥，独居一室，纺绩供给。
事翁姑孝谨，教士炳成诸生，终身缟素，不簪花，不与
筵宴，苦节五十二年。崇祯间旌表。